香港殯儀館

香港殯儀館（Hong Kong Funeral Home），俗稱香港大酒店，係香港第一間同埋香港島依家唯一嘅殯儀館，座落於鰂魚涌英皇道同渣華道交界。香港殯儀館喺1930年代初於灣仔道216號創立，初時係簡陋竹棚搭建，之後改建做石屎建築物。1950年被有「殯儀大王」之稱嘅蕭明收購，因政府要發展灣仔同埋舊館唔夠地方用，1966年9月5號喺鰂魚涌開咗間新館，而灣仔舊館就再經營多一年至1967年先至拆卸。香港殯儀館收費較高，但交通方便，而且唔少名人富豪都住喺港島區，所以成為城中名人富豪嘅喪禮首選。 簡介 香港殯儀館位於北角英皇道679號，鄰近北角模範邨、香港煙草有限公司、渣華道363號中華煤氣有限公司、港鐵鰂魚涌站、北角海逸酒店、北角分區警署等，全館共有20個大小異同嘅禮堂，其中位於一樓嘅「基恩堂」同「主澤堂」可以互相打通，唔少已故香港名人舉行佢哋嘅喪禮儀式都用呢兩個禮堂。 大件事 1977年10月20日凌晨1點半，4位青年闖入307室，用利刃指嚇在場人士，除咗尼姑之外，19位守靈人士都被布條綑綁，逐一搜掠，總共劫走咗15,600蚊港紙，同埋價值17,200蚊嘅飾物，之後逃去。呢單案件係繼1947年7月7日李璇殯儀館遇劫後，香港另外一單罕見嘅殯儀館劫案。而當時《大公報》誤稱呢單案件為「本港首宗殯儀館劫案」。 2020年5月3日上午，香港殯儀館一幅大約8米乘6米嘅巨型假天花板連鐵架，連埋吊燈，懷疑日久失修，突然跌咗落嚟，地上滿佈瓦礫，好彩當時無人經過，冇人受傷，事後殯儀館搵工人清理冧咗落嚟嘅假天花板，當晚地下靈堂嘅喪禮就如常舉行。 特色 全館大部分地面以綠色同白色紙皮石鋪成。 一樓嘅「基恩堂」、「主澤堂」同埋地下嘅「褔海堂」以及「壽山堂」嘅停屍間同館內其他地方可以唔經公眾地方互相連接。 守靈當晚使用二樓或以上樓層禮堂嘅話，大殮出殯當日大多會移師至一樓或地下嘅禮堂舉行。 交通 港鐵： 港島綫、將軍澳綫：鰂魚涌站C出口 喺度辦喪禮儀式嘅香港名人 灣仔舊館 騎師黃清濂 1956年10月 法籍騎師司馬克 1960年1月 影星林黛 1964年7月 鰂魚涌新館 60至90年代 養和醫院創辦人李樹芬 1966年11月 六七暴動中遇害嘅商業電台播音員林彬 1967年9月 富商及華人領袖周埈年 1971年1月 南海紗廠創辦人唐炳源 1971年6月 市政局、立法局及行政局非官守議員關祖堯 1971年12月 影星林鳳 1976年9月 駱駝漆創辦人黃笏南 1979年8月 賭王何鴻燊長房大仔何猷光 1981年6月 大生銀行及大生地產創辦人馬錦燦 1984年1月 立法局及行政局首席非官守議員周錫年 1985年12月 粵劇名伶任劍輝 1989年12月 長實集團主席李嘉誠元配莊月明 1990年1月 新鴻基地產主席郭得勝 1990年11月 的士商人胡忠 1991年8月 船王包玉剛，CBE，JP 1991年10月 Beyond主音黃家駒 1993年7月 歌手陳百強 1993年10月 粵劇名伶新馬師曾，MBE 1997年4月 2000年至今 全國政協副主席安子介，大紫荊勳賢，CBE，JP 2000年6月 藝人羅文 2002年10月 藝人張國榮 2003年4月 感染SARS病逝嘅醫生謝婉雯，MBG 2003年5月 感染SARS病逝嘅醫生鄭夏恩，MBS 2003年6月 藝人梅艷芳 2004年1月 有「風扇大王」之稱嘅實業家翁祐 2004年5月 國畫大師、嶺南派四大名家之一楊善深 2004年5月 麗新集團創辦人、前亞洲電視主席林百欣 2005年2月 埃及奪命車禍中罹難嘅老牌華資廣安銀行家族梁定中、梁耀威父子 2006年2月 全國政協副主席霍英東，大紫荊勳賢 2006年11月 前行政局及立法局議員羅德丞，大紫荊勳賢，CBE，JP 2006年12月 華懋集團前主席龔如心 2007年4月 南洋商業銀行創辦人莊世平，大紫荊勳賢 2007年7月 前香港立法會議員、全國人大代表、民建聯前主席馬力，GBS，JP 2007年8月 前全國政協常委、《鏡報》創辦人徐四民，大紫荊勳賢 2007年9月 前無綫電視體育記者伍晃榮 2008年4月 復康會創辦人、復康之父方心讓爵士，CBE，JP 2009年9月 前希慎興業主席利定昌，JP 2009年10月 香港商界名人周啟邦 2010年3月 信興集團創辦人蒙民偉，GBS 2010年7月 歌唱老師戴思聰 2010年8月 樂評人陳浩才 2010年8月 香港藝人鄧光榮 2011年4月 台灣藝人鳳飛飛 2012年1月 前立法局議員兼恆生銀行前董事長利國偉，大紫荊勳賢，CBE，JP 2013年8月 電視廣播有限公司創辦人兼譽主席邵逸夫，大紫荊勳賢，CBE 2014年1月 社交界名人周啓邦 2014年2月 中國首位女法官、香港樹仁大學校長鍾期榮，GBS 2014年3月 資深傳媒人、前新晚報總編輯羅孚 2014年5月 商業電台創辦人何佐芝，GBS，OBE，JP 2014年6月 賭王何鴻燊長房大女何超英 2014年12月 股壇教父李福兆 2015年1月 前無綫電視藝人司馬燕 2015年1月 資深大律師金力生，SC 2015年3月 前亞洲電視主席、遠東銀行創辦人邱德根，JP 2015年3月 前邵氏女星于楓 2015年6月 資深傳媒人杜惠東 2016年3月 開心少女組成員羅明珠 2016年6月 運年表業集團創辦人劉展灝，SBS，BBS，MH，JP 2016年6月 大家樂集團第一任主席及創辦人之一羅騰祥 2016年7月 華光航業集團董事長趙世光 2016年7月 電影皇后陳雲裳 2016年7月 新世界發展第二任主席及創辦人之一鄭裕彤，大紫荊勳賢 2016年10月 皇家香港警務處首位華人處長李君夏 2017年2月 前港姐亞軍吳婉芳丈夫胡家驊 2017年3月 前鄉議局主席劉皇發，大紫荊勳賢，GBS，OBE，JP 2017年8月 曾經主演國語電影的邵氏女星秦萍 2017年9月 資深金牌經理人陳自強 2017年11月 電視廣播有限公司非執行董事方逸華 2017年11月 香港消委會首任總幹事、張國榮家姐張綠萍 2017年12月 香港立法局前議員、新洲印刷創辦人蘇周艷屏 2018年2月 知名國學家饒宗頤 2018年2月 香港紡織及製衣業工業家，長江製衣及YGM貿易有限公司創辦人陳瑞球 2018年4月 被譽為「香港之寶」、《酒徒》及《對倒》嘅作者劉以鬯 2018年6月 有「香江才女」之稱嘅林燕妮 2018年6月 堪輿大師蔡伯勵 2018年7月 前女子組合at17成員盧凱彤 2018年8月 759阿信屋創辦人林偉駿 2018年9月 香港粵劇名伶吳君麗 2018年10月 2009年諾貝爾物理學獎得主、「光纖之父」高錕教授 2018年10月 香港考試及評核局前主席、香港工程師學會前會長、自由黨榮譽主席周梁淑怡丈夫周明權，OBE，JP 2018年11月 嘉禾創辦人鄒文懷 2018年11月 武俠小說泰斗金庸 2018年11月 前行政立法兩局首席非官守議員、首任行政會議召集人鍾士元 2018年11月 中建企業董事長、許晉亨阿爸許世勳 2018年12月 藝人黃秋生之母親黃尊儀 2018年12月 港區全國人大代表王敏剛 2019年3月 中環金寶表行創辦人陳鵬飛 2019年4月 已故社運人士梁凌傑 2019年7月 已故慈善伶王新馬師曾（鄧永祥）遺孀、人稱「祥嫂」嘅洪金梅 2019年7月 藝人郭富城阿媽卓信 2020年3月 已故慈善伶王新馬師曾（鄧永祥）遺孀、洪金梅個妹洪國華 2020年3月 港協暨奧委會永遠名譽會長、首任市政局主席沙利士 2020年3月 香港《廣角鏡》出版社總編輯、港區全國政協委員李國強，BBS 2020年3月 前立法會及行政局議員、自由黨主席、港區全國人大代表李鵬飛 2020年6月 參考 出面網頁 香港殯儀館嘅官方網站